Diari Oficial de la Generalitat Valenciana


Sumari del DOGV 3991, del 03-05-2001 (2001/4004)

DECRET 85/2001, de 24 d'abril, del Govern Valencià, pel qual es disposa la incorporació dels municipis de Sagunt, Loriguilla i San Antonio de Benagéber a l'Àrea de Transport Metropolità de València.
------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2001/04/24/85/dof/vci/html**

### Dades del document

Número de DOGV
:   3991

Data del DOGV
:   03-05-2001

Secció del DOGV
:   I. DISPOSICIONS GENERALS

Número del document
:   2001/4004


Data del document
:   24-04-2001

Organisme emissor
:   Conselleria d'Obres Públiques,Urbanisme i Transports

Tipus de document
:   Decret

Anàlisi jurídica

 Descriptors 

:   * Loriguilla
    * San Antonio de Benagéber
    * Sagunt
    * transport públic
    * metròpoli
    * municipi
    * transport urbà

DECRET 85/2001, de 24 d'abril, del Govern Valencià, pel qual es disposa la incorporació dels municipis de Sagunt, Loriguilla i San Antonio de Benagéber a l'Àrea de Transport Metropolità de València. [2001/M4004]
  
La Llei 1/1991, de 14 de febrer, de la Generalitat Valenciana, d'Ordenació del Transport Metropolità de València, indica en l'article 2 l'àmbit territorial d'aplicació de l'expressada llei. Aquest àmbit va quedar així definit per entendre, en aquells moments, que amb els municipis que van quedar integrats es resolia el problema de descoordinació entre els distints modes de transport de l'àrea metropolitana.
  
Transcorreguts 10 anys des de la seua posada en funcionament, s'han detectat distints problemes de funcionalitat entre els espais que cal cobrir pels transports de l'àrea en algunes zones determinades, problemes que afecten la freqüència, el mode, sistemes tarifaris i d'altres.
  
En el cas dels municipis que han sol·licitat la seua incorporació a l'Àrea de Transport Metropolità és fàcilment comprovable que la seua exclusió, en aquests moments i a la vista de la configuració del transport metropolità, manca de sentit, ja que la seua ubicació i distància al centre del qual s'ha d'entendre com a corona metropolitana és, en molts casos, menor a la que es troben altres municipis que van ser incorporats des del primer moment.
  
Els tràmits formals exigits per la normativa indicada anteriorment han sigut complits en la seua totalitat, i a aquest respecte cal dir que els expedients que es van iniciar per a l'ampliació tenen la documentació legalment establida. Els plens dels ajuntaments de Sagunt i Loriguilla i la Comissió de Govern de l'Ajuntament de San Antonio de Benagéber van adoptar amb diferents dates (29 de febrer, 29 de març i 3 de març de 2000, respectivament) l'acord de sol·licitar la seua incorporació a l'àrea. Amb data 9 de febrer de 2000, en el Diari Oficial de la Generalitat Valenciana número 3.684, es va procedir a anunciar la informació pública, en el període d'al·legacions de la qual no va ser presentada cap, així com l'audiència als municipis afectats.
  
Finalment i en la reunió del ple de la Comissió del Pla de Transport Metropolità de l'Àrea de València del dia 21 de juny de 2000, sotmesa a informe la proposta d'ampliació de l'àrea, es va informar favorablement, i es demandà el conseller d'Obres Públiques, Urbanisme i Transports que elevara al Govern Valencià l'expressada sol·licitud per a ser aprovada mitjançant decret.
  
Per tot això, a proposta del conseller d'Obres Públiques, Urbanisme i Transports, conforme amb el Consell Jurídic Consultiu i després de la deliberació del Govern Valencià, en la reunió del dia 24 d'abril de 2001,
  
DECRETE
  
Article únic
  
S'amplia l'àmbit territorial d'aplicació de la Llei 1/1991, de 14 de febrer, de la Generalitat Valenciana, d'Ordenació del Transport Metropolità de València, determinat en l'article 2, de l'expressada llei, als municipis de Sagunt, Loriguilla i San Antonio de Benagéber.
  
Disposicions finals
  
Primera. Habilitació reglamentària
  
Es faculta el conseller d'Obres Públiques, Urbanisme i Transports per a dictar totes les disposicions siguen necessàries que per a l'execució i desenvolupament del que disposa aquest decret.
  
Segona. Entrada en vigor
  
El present decret entrarà en vigor l'endemà de la seua publicació en el Diari Oficial de la Generalitat Valenciana.
  
València, 24 de abril de 2001
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller d'Obres Públiques, Urbanisme i Transports,


Còpia Permalink ELI